Կարեկա

Անտոնիո դե Օլիվերա Ֆիլո (), առավել հայտնի է Կարեկա () անվամբ, ), բրազիլացի ֆուտբոլիստ, հարձակվող, հայտնի է դարձել «Գուարանի», «Սան Պաուլու» և «Նապոլի» ակումբներում հանդես գալու ընթացքում։

Կենսագրություն 
Կարեկան եղել է 1980-ական թվականների Բրազիլիայի լավագույն հարձակվողներից մեկը։ Ֆուտբոլային կարիերան սկսել է 1976 թվականին՝ «Գուարանի» ակումբում, և արդեն երեք տարի անց ակումբը դարձել է Բրազիլիայի չեմպիոն։ Վնասվածքի պատճառով չի մասնակցել Իսպանիայում տեղի ունեցած 1982 թվականի ֆուտբոլի աշխարհի առաջնությանը։ 1983 թվականին նա տեղափոխվել է «Սան Պաուլու» ակումբ, որտեղ մի քանի հաջող  մրցաշրջան անցկացնելուց հետո, 1986 թվականին ակումբի կազմում դարձել է Բրազիլիայի չեմպիոն՝ եզրափակչում հաղթելով իր նախկին ակումբին՝ «Գուարանիին»։

1987 թվականին Կարեկան տեղափոխվել է իտալական «Նապոլի», որտեղ նա դարձել է 1986 թվականի աշխարհի չեմպիոն Դիեգո Մարադոնայի և իր հայրենակից Ալեմանի  ակումբակիցը։ Առաջին մրցաշրջանում նա դարձել է 13 գոլի հեղինակ։ 1989 թվականին Կարեկան դարձել է Իտալիայի և ՈւԵՖԱ-ի գավաթակիր։ ՈւԵՖԱ-ի եզրափակչում «Նապոլիի»  մրցակիցը եղել է գերմանական «Շտուտգարտը», և հաղթական գոլի հեղինակը դարձել է ինքը՝ Կարեկան։  1989/90 մրցաշրջանում Կարեկան  դարձել է  Իտալիայի չեմպիոն։ «Նապոլիում»  հանդես գալու ընթացքում բրազիլացին  դասվել է ֆուտբոլային աստղերի շարքին։

1993 թվականին 33-ամյա Կարեկան տեղափոխվել է ճապոնական «Քասիվա Ռեյալ» ակումբ։ 1997 թվականին նա  տեղափոխվել է հայրենիք և խաղացել «Սանթոսում» և  ցածր դիվիզիոնում հանդես եկող «Կամպինաս» և «Սան-Ժոզե» ակումբներում։

Ֆոտբոլային կարիերան ավարտել է մոտ 40 տարեկանում։

Նվաճումներ

Ակումբային 
Բրազիլիայի չեմպիոն, 1978, 1986
Բրազիլիայի «B» սերիայի չեմպիոն, 1981
Պաուլիստա լիգայի չեմպիոն, 1985, 1987
Ֆուտբոլի Իտալիայի գավաթի գավաթակիր, 1989
ՈՒԵՖԱ-ի գավաթակիր, 1989
Իտալիայի չեմպիոն, 1990

Հավաքականում
Ֆուտբոլի Ամերիկայի գավաթակիր, 1989

Անձնական 
Բրազիլիայի «Ոսկե գնդակի» մրցանակակիր, 1986 («Պլակար» ամսագրի վարկածով)
Բրազիլիայի «Արծաթե գնդակի» մրցանակակիր, 1982, 1985 («Պլակար» ամսագրի վարկածով)
Սան-Պաուլու նահանգի լավագույն ֆուտբոլիստ, 1985
Բրազիլիայի լավագույն ֆուտբոլիստ, 1986 («Պլակար» ամսագրի վարկածով)
Բրազիլիայի լավագույն ռմբարկու, 1986
1986 թվականի ֆուտբոլի աշխարհի առաջնության «Արծաթե խաղակոշիկի» մրցանակակիր։

Ծանոթագրություններ

Արտաքին հղումներ 
Статья и профиль игрока на сайте Torcida.com
 Профиль игрока на PlanetWorldCup.com

Բրազիլացի ֆուտբոլիստներ
Նապոլիի ֆուտբոլիստներ
Բրազիլիայի հավաքականի ֆուտբոլիստներ
Սան Պաուլուի ֆուտբոլիստներ
Սանտոսի ֆուտբոլիստներ
Ֆուտբոլի հարձակվողներ
Իտալիայի լեգեոներ ֆուտբոլիստներ